ddrg/super_eurlex huggingface dataset:
A Tanács irányelve

(1972. december 19.)

a tagállamok gépjármű-felelősségbiztosításra és a biztosítási kötelezettség ellenőrzésére vonatkozó jogszabályainak közelítéséről szóló, 1972. április 24-i 72/166/EGK tanácsi irányelv módosításáról

(72/430/EGK)

AZ EURÓPAI KÖZÖSSÉGEK TANÁCSA,

tekintettel az 1972. január 22-én Brüsszelben aláírt, az új tagállamoknak az Európai Gazdasági Közösséghez és az Európai Atomenergia-közösséghez történő csatlakozásáról szóló Szerződésre [1] és különösen az ahhoz csatolt jogszabály 153. cikkére,

tekintettel a Bizottság javaslatára,

mivel a tagállamok gépjármű-felelősségbiztosításra és a biztosítási kötelezettség ellenőrzésére vonatkozó jogszabályainak közelítéséről szóló, 1972. április 24-i 72/166/EGK tanácsi irányelv [2] alapján a Közösség kibővülése következtében a Nemzeti Irodák száma hatról kilencre emelkedett, és szükségessé teszi az irányelv módosítását,

ELFOGADTA EZT AZ IRÁNYELVET:

1. cikk

A Tanács 72/166 irányelve a következőképpen módosul: A 2. cikk [3] első francia bekezdésének helyébe a következő szöveg lép: "azt követően, hogy a kilenc Nemzeti Iroda megállapodást kötött, amelynek értelmében mindegyik Nemzeti Iroda garantálja, hogy a kötelező biztosításra vonatkozó saját hazai törvényeinek megfelelően kiegyenlíti azokat a kárigényeket, amelyek a területén azon járművek által okozott balesetek miatt keletkeznek, amelyek üzemben tartási helye egy másik tagállam területén található, függetlenül attól, hogy a járműveknek van-e biztosításuk;".

2. cikk

Ez az irányelv az új tagállamoknak az Európai Közösségekhez történő csatlakozásakor lép hatályba.

Ennek az irányelvnek a tagállamok a címzettjei.

Kelt Brüsszelben, 1972. december 19-én.

a Tanács részéről

az elnök

T. Westerterp

[1] HL L 73., 1972.3.27., 1. o.

[2] HL L 103., 1972.5.2., 1. o.

[3] HL L 103., 1972.5.2., 1. o.

--------------------------------------------------
A Tanács irányelve

(1972. december 19.)

a mérőműszerekkel és a metrológiai ellenőrzés módszereivel kapcsolatos közös rendelkezésekre vonatkozó tagállami jogszabályok közelítéséről szóló, 1971. július 26-i tanácsi irányelv módosításáról

(72/427/EGK)

AZ EURÓPAI KÖZÖSSÉGEK TANÁCSA,

tekintettel az új tagállamoknak az Európai Gazdasági Közösséghez és az Európai Atomenergia-közösséghez való csatlakozásáról szóló, 1972. január 22-én aláírt szerződésre és különösen a csatolt okmány 153. cikkére,

tekintettel a Bizottság javaslatára,

mivel a mérőműszerekkel és a metrológiai ellenőrzés módszereivel kapcsolatos közös rendelkezésekre vonatkozó tagállami jogszabályok közelítéséről szóló, 1971. július 26-i tanácsi irányelv [1] II. melléklete a Közösség bővítésének eredményeként technikai kiigazítást igényel;

mivel a fent említett okmány 30. cikke szerint a fent említett irányelvet az okmány II. melléklete iránymutatásainak megfelelően módosítani kell,

ELFOGADTA EZT AZ IRÁNYELVET:

1. cikk

Az 1971. július 26-i tanácsi irányelv II. mellékletének 3.2.1. pontjában említett ábrák az UK, IR és DK jelekhez szükséges betűkkel kiegészülnek az alábbi minta szerint:

+++++ TIFF +++++

2. cikk

Ennek az irányelvnek a tagállamok a címzettjei, és a csatlakozás időpontjában lép hatályba.

Kelt Brüsszelben, 1972. december 19-én.

a Tanács részéről

az elnök

T. Westerterp

[1] HL L 202., 1971.9.6., 1. o.

--------------------------------------------------
A Bizottság irányelve

(1972. december 5.)

a takarmányok hatósági ellenőrzésére szolgáló közösségi analitikai módszerek meghatározásáról szóló 1971. november 18-i második bizottsági irányelv módosításáról

(73/47/EGK)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel az 1972. július 20-i irányelvvel [1] módosított, a takarmányok hatósági ellenőrzésénél alkalmazandó közösségi mintavételi és analitikai módszerek bevezetéséről szóló, 1970. július 20-i tanácsi irányelvre [2] és különösen annak 2. cikkére,

mivel a Bizottság 1971. november 18-án elfogadta a takarmányok hatósági ellenőrzésére szolgáló közösségi analitikai módszerek meghatározásáról szóló második irányelvet [3];

mivel az említett irányelv mellékletének 1. része a nedvességtartalom meghatározására olyan módszert ír elő, amely többek közöttaz állati és növényi zsírok és olajok analitikai vizsgálatában is alkalmazható;

mivel 1974. január 1-jétől, az állati és növényi zsírok, illetve olajok nedvességtartalmának meghatározása egy másik, a takarmányok hatósági ellenőrzésére szolgáló közösségi analitikai módszerek meghatározásáról szóló negyedik bizottsági irányelvben rögzített módszerrel történik;

mivel ennélfogva a második irányelvben megállapított, az állati és növényi zsírok, illetve olajok analitikai vizsgálatára szolgáló nedvességtartalom-meghatározási módszer alkalmazásának kötelező jellegét fel kell függeszteni;

mivel az ebben az irányelvben előírt intézkedések összhangban vannak a Takarmányok Állandó Bizottsága véleményével,

ELFOGADTA EZT AZ IRÁNYELVET:

1. cikk

A takarmányok hatósági ellenőrzésére szolgáló közösségi analitikai módszerek meghatározásáról szóló második bizottsági irányelv a következőképpen módosul:

A melléklet 1. rész, 1. pont első albekezdésének második mondata helyébe a következő szöveg lép:

"Nem vonatkozik a tejtermékek, mint közvetlen takarmányok elemzésére, az ásványi anyagok és a túlnyomórészt ásványi anyagokból álló keverékek analízisére, az állati és növényi zsírok, illetve olajok analízisre, sem pedig az olaj- és zsírpiac közös szervezésének létrehozásáról szóló, 1966. szeptember 22-i 136/66/EGK tanácsi rendeletben meghatározott olajos magvak és olajtartalmú gyümölcsök analízisére."

2. cikk

A tagállamok legkésőbb 1973. január 1-jéig hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ezen irányelv rendelkezéseinek megfeleljenek. Erről haladéktalanul tájékoztatják a Bizottságot.

3. cikk

Ennek az irányelvnek a tagállamok a címzettjei.

Kelt Brüsszelben, 1972. december 5-én.

a Bizottság részéről

S. L. Mansholt

az elnök

[1] HL L 171., 1972.7.29., 39. o.

[2] HL L 170., 1970.8.3., 2. o.

[3] HL L 279., 1971.12.20., 7. o.

--------------------------------------------------
Tanács irányelve

(1974. november 7.)

a tőkeemelést terhelő közvetett adókról szóló 69/335/EGK irányelv 5. cikke (2) bekezdésének módosításáról

(74/553/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 99. és 100. cikkére,

tekintettel a Bizottság javaslatára,

tekintettel az Európai Parlament véleményére [1],

tekintettel a Gazdasági és Szociális Bizottság véleményére [2],

mivel a tőkeemelést terhelő közvetett adókról szóló, 1969. július 17-i 69/335/EGK tanácsi irányelv [3] 5. cikkének (2) bekezdése úgy rendelkezik, hogy az említett irányelv 5. cikke (1) bekezdésének a), b) és c) pontjában említett esetekben az illeték kivetése alapjául szolgáló összeg nem lehet kisebb, mint azon részesedések tényleges értéke, amelyeket az egyes tagoknak (részvényeseknek) juttattak, vagy mint a tulajdonukban lévő részesedés tényleges értéke, vagy a társasági részesedés névértéke, ha ez utóbbi meghaladja tényleges értéküket;

mivel a részesedések tényleges értékének minimum adóalapként való elfogadása a fenti esetek egy részében nem felel meg azon elveknek, amelyekre az összehangolt tőkeilleték épül, s amelyek egy olyan rendszer bevezetését célozzák, amely révén a tőkeilletéket csak a tőkeemelést jogszerűen képező ügyletekre vetik ki, és csak annyiban, amennyiben az ilyen ügylet hozzájárul a társaság gazdasági erejének növekedéséhez,

ELFOGADTA EZT AZ IRÁNYELVET:

1. cikk

"(2) Az (1) bekezdés a) és b) pontjában említett esetekben a tagállamok a tőkeilleték összegét a társaság egyes tagjainak (részvényeseinek) juttatott vagy a tulajdonukban lévő részesedések tényleges értéke alapján állapíthatják meg. Ez nem vonatkozik azokra az esetekre, amelyekben a tőke-hozzájárulást kizárólag készpénzben teljesítik. Az az összeg, amelyre a tőkeilletéket kivetik, semmilyen körülmények között sem lehet kisebb, mint azon részesedések tényleges értéke, amelyeket az egyes tagoknak (részvényeseknek) juttattak, vagy mint a tulajdonukban lévő részesedések névértéke."

2. cikk

Ennek az irányelvnek a tagállamok a címzettjei.

Kelt Brüsszelben, 1974. november 7-én.

a Tanács részéről

az elnök

A. Jarrot

[1] HL C 76., 1974.7.3., 9. o.

[2] HL C 109., 1974.9.19., 35. o.

[3] HL L 249., 1969.10.3., 25. o.

--------------------------------------------------
A Bizottság irányelve

(1974. december 17.)

a külföldiek mozgására és tartózkodására vonatkozó, a közérdek, a közbiztonság vagy a közegészségügy szempontjaiból indokolt külön intézkedések összehangolásáról szóló 64/221/EGK irányelv hatályának az önálló vállalkozási tevékenységet folytató és a tevékenység befejezése után az adott tagállam területén maradáshoz való jogot gyakorló tagállami állampolgárokra való kiterjesztéséről

(75/35/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 56. cikke (2) bekezdésére és 235. cikkére;

tekintettel a Bizottság javaslatára,

tekintettel a Közgyűlés véleményére [1],

tekintettel a Gazdasági és Szociális Bizottság véleményére [2],

mivel a 64/221/EGK irányelv [3] összehangolta a külföldiek mozgására és tartózkodására vonatkozó, a közérdek, a közbiztonság vagy a közegészségügy szempontjaiból indokolt külön intézkedéseket, és mivel a 75/34/EGK irányelv [4] meghatározta a valamely tagállam állampolgárának egy másik tagállam területén, az ott folytatott önálló vállalkozói tevékenység befejezése után történő maradáshoz való joga gyakorlásának feltételeit;

mivel a 64/221/EGK irányelvet azokra a személyekre is alkalmazni kell, akiknek a vonatkozásában a 75/34/EGK irányelvet kell alkalmazni,

ELFOGADTA EZT AZ IRÁNYELVET:

1. cikk

A 64/221/EGK irányelvet a tagállamoknak azokra az állampolgáraira és azok családtagjaira is alkalmazni kell, akik a 75/34/EGK irányelv értelmében jogosultak az adott tagállam területén maradásra.

2. cikk

A tagállamok hatályba léptetik azokat a rendelkezéseket, amelyek szükségesek ahhoz, hogy ennek az irányelvnek az irányelvről szóló értesítéstől számított 12 hónapon belül megfeleljenek és erről haladéktalanul tájékoztatják a Bizottságot.

3. cikk

Ennek az irányelvnek a tagállamok a címzettjei.

Kelt Brüsszelben, 1974. december 17-én.

a Bizottság részéről

az elnök

M. Durafour

[1] HL C 14., 1973. 3.27., 21. o.

[2] HL C 142., 1972.12.31., 10. o.

[3] HL 56., 1964.4.4., 850/64. o.

[4] HL 14/14., 1975.1.20., 10. o.

--------------------------------------------------
A Tanács 75/379/EGK irányelve

(1975. június 24.)

az Állat-egészségügyi Állandó Bizottság eljárásai hatálya tekintetében a 64/432/EGK, a 64/433/EGK, a 71/118/EGK, a 72/461/EGK és a 72/462/EGK irányelv módosításáról

(75/379/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 43. és 100. cikkére,

tekintettel a Bizottság javaslatára,

tekintettel az Európai Parlament véleményére [1],

mivel a 68/361/EGK határozat [2] által létrehozott Állat-egészségügyi Állandó Bizottságazon eljárásokkal összhangban nyilvánít véleményt, amelyek érvényessége 30 hónapra korlátozott volt az időponttól kezdődően, amikor először utalták a véleménykérést az említett bizottsághoz;

mivel a bizottsághoz először 1972. december 22-én terjesztettek be ügyet; mivel az eltelt időszak a végső döntés meghozatalához nem elegendő, és mivel a fent említett eljárások érvényességét csak ideiglenesen kell meghosszabbítani,

ELFOGADTA EZT AZ IRÁNYELVET:

1. cikk

A következő cikkekben a "30 hónap" kifejezés helyébe a "102 hónap" kifejezés lép:

- a legutóbb a 74/387/EGK tanácsi irányelvvel [3] módosított, a szarvasmarhafélék és a sertések Közösségen belüli kereskedel mét érintő állat-egészségügyi problémákról szóló 1964. június 26-i 64/432/EGK tanácsi irányelv [4] 14. cikke,

- a legutóbb a 74/387/EGK irányelvvel módosított, a friss hús Közösségen belüli kereskedelmét érintő egészségügyi problémákról szóló, 1964. június 26-i 64/433/EGK tanácsi irányelv [5] 9b. cikke,

- a legutóbb a 74/387/EGK irányelvvel módosított, a friss baromfihús kereskedelmét érintő egészségügyi problémákról szóló, 1971. február 15-i 71/118/EGK tanácsi irányelv [6] 13. cikke,

- a legutóbb a 74/387/EGK irányelvvel módosított, a friss hús Közösségen belüli kereskedelmét érintő egészségügyi problémákról szóló, 1972. december 12-i 72/461/EGK tanácsi irányelv [7] 10. cikke,

- a legutóbb a 74/387/EGK irányelvvel módosított, a szarvasmarhafélék, a sertések és a friss hús harmadik országból történő behozatalára vonatkozó egészségügyi és állat-egészségügyi vizsgálatok problémáiról szóló, 1972. december 12-i 72/462/EGK tanácsi irányelv [8] 31. cikke.

2. cikk

Ennek az irányelvnek a tagállamok a címzettjei.

Kelt Luxemburgban, 1975. június 24-én.

a Tanács részéről

az elnök

M. A. Clinton

[1] HL C 111., 1975.5.20., 26. o.

[2] HL L 255., 1968.10.18., 23. o.

[3] HL L 202., 1974.7.24., 36. o.

[4] HL 121., 1964.7.29., 1977/64. o.

[5] HL 121., 1964.7.29., 2012/64. o.

[6] HL L 55., 1971.3.8., 23. o.

[7] HL L 302., 1972.12.31., 24. o.

[8] HL L 302., 1972.12.31., 28. o.

--------------------------------------------------
A Bizottság irányelve

(1975. július 25.)

a rétiperje- (Poa pratensis L.) vetőmag forgalmazásának a hivatalosan "elit vetőmagnak" vagy "minősített vetőmagnak" nyilvánított vetőmagokra való korlátozásáról

(75/502/EGK)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb az 1973. december 11-i tanácsi irányelvvel [1] módosított, a takarmánynövény-vetőmagok forgalmazásáról szóló, 1966. június 14-i tanácsi irányelvre [2] és különösen annak 3. cikke (3) bekezdésére,

mivel a fent említett irányelv engedélyezi a réti perje (Poa pratensis L.) elit, minősített és kereskedelmi vetőmagjának forgalmazását;

mivel az irányelv 3. cikkének (3) bekezdése felhatalmazza a Bizottságot arra, hogy csak abban az esetben engedélyezze a takarmánynövény-vetőmag forgalmazását, ha azt hivatalosan "elit vetőmagként" vagy "minősített vetőmagként" minősítették;

mivel a tagállamok most már elegendő mennyiségű elit és minősített vetőmagot állítanak elő a Közösségen belül a rétiperje-vetőmag iránti szükséglet kielégítésére;

mivel következésképpen helyénvaló, hogy a továbbiakban, a jelenlegi előállítási körülmények eredményeként meglévő készletek teljes felhasználása után ne engedélyezzék a réti perje kereskedelmi vetőmagjának forgalmazását;

mivel az ezen irányelvben előírt intézkedések összhangban vannak a Mezőgazdasági, Kertészeti és Erdészeti Vetőmagok és Szaporítóanyagok Állandó Bizottsága véleményével,

ELFOGADTA EZT AZ IRÁNYELVET:

1. cikk

A tagállamok előírják, hogy 1976. július 1-jétől a rétiperje- (Poa pratensis L.) vetőmag forgalmazása csak abban az esetben engedélyezett, ha azt hivatalosan "elit vetőmagként" vagy "minősített vetőmagként" minősítették.

2. cikk

A tagállamok legkésőbb 1976. július 1-jéig hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy az irányelvnek megfeleljenek. Erről haladéktalanul tájékoztatják a Bizottságot.

3. cikk

Ennek az irányelvnek a tagállamok a címzettjei.

Kelt Brüsszelben, 1975. július 25-én.

a Bizottság részéről

P. J. Lardinois

a Bizottság tagja

[1] HL L 356., 1973.12.27., 79. o.

[2] HL 125., 1966.7.11., 2298/66. o.

--------------------------------------------------
A Tanács irányelve

(1976. április 6.)

az emberi fogyasztásra szánt élelmiszerekben történő felhasználásra engedélyezett színezőanyagokra vonatkozó tagállami jogszabályok közelítéséről szóló 1962. október 23-i tanácsi irányelv ötödik módosításáról

(76/399/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 100. cikkére,

tekintettel a Bizottság javaslatára,

tekintettel az Európai Parlament véleményére [1],

tekintettel a Gazdasági és Szociális Bizottság véleményére [2],

mivel a legutóbb a 70/358/EGK irányelvvel [3] módosított, az emberi fogyasztásra szánt élelmiszerekben történő felhasználásra engedélyezett színezőanyagokra vonatkozó tagállami jogszabályok közelítéséről szóló 1962. október 23-i tanácsi irányelv [4] tartalmazza a színezőanyagok közös listáját;

mivel az említett irányelv elfogadása óta jelentős fejlődés következett be az élelmiszer-adalékanyagok toxikológiai vizsgálatainak módszereiben, különösen pedig a biológiai és kémiai információk értékelésében és értelmezésében;

mivel a színezékek egészségre való ártalmatlanságára vonatkozó jelenlegi követelmények ismeretében bizonyos színezékek élelmiszerekben történő felhasználása a továbbiakban nem engedélyezhető;

mivel az így szükségessé vált tilalmat olyan körülmények között kell hatályba léptetni, amely biztosítja a közegészség védelmét, ugyanakkor amennyire csak lehetséges, elkerül mindenféle technológiai és gazdasági jellegű zavart,

ELFOGADTA EZT AZ IRÁNYELVET:

1. cikk

(1) Az 1962. október 23-i irányelv I. és III. melléklete a következőképpen módosul:

A következő színezékeket 1977. január 1-jétől törölni kell:

E 103 Krizoin S,

E 105 Fast Yellow AB,

E 111 Narancssárga GGN,

E 121 Lakmusz, orcein,

E 125 Skarlátvörös GN,

E 126 Ponceau 6 R,

E 130 Antrakinonkék (szolantrénkék RS),

E 152 Fekete 7984,

E 181 Égett umbra.

(2) 1978. január 1-jétől kezdődően tilos forgalomba hozni olyan élelmiszereket, amelyek az (1) bekezdésben felsorolt színezékek közül egyet vagy többet tartalmaznak.

2. cikk

Azok a tagállamok, amelyek az 1. cikkben felsoroltak közül egy vagy több színezőanyag élelmiszerekben történő felhasználásának megtiltására 1975. december 31-ig engedélyt kaptak, ezt a tilalmat az említett időpont után is fenntarthatják.

3. cikk

A tagállamok meghozzák azokat az intézkedéseket, amelyek szükségesek ahhoz, hogy ennek az irányelvnek az 1. cikkben meghatározott időpontokig megfeleljenek, és erről haladéktalanul tájékoztatják a Bizottságot.

4. cikk

Ennek az irányelvnek a tagállamok a címzettjei.

Kelt Brüsszelben, 1976. április 6-án.

a Tanács részéről

az elnök

J. Hamilius

[1] HL L 79., 1976.4.5., 46. o.

[2] HL C 50., 1976.3.4., 8. o.

[3] HL L 157., 1970.7.18., 36. o.

[4] HL 115., 1962.11.11., 2645/62. o.

--------------------------------------------------
A Tanács irányelve

(1978. június 19.)

az emberi fogyasztásra szánt, részben vagy teljesen dehidratált tartós tejtermékekre vonatkozó tagállami jogszabályok közelítéséről szóló 76/118/EGK irányelv első módosításáról

(78/630/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 43. és 100. cikkére,

tekintettel a Bizottság javaslatára,

tekintettel az Európai Parlament véleményére [1],

tekintettel a Gazdasági és Szociális Bizottság véleményére [2],

mivel az emberi fogyasztásra szánt, részben vagy teljesen dehidratált tartós tejtermékekre vonatkozó tagállami jogszabályok közelítéséről szóló, 1975. december 18-i 76/118/EGK tanácsi irányelv [3] 3. cikkének (1) bekezdése megállapítja, hogy csak az irányelv mellékletében említett és meghatározott megjelöléseket lehet használni az ott meghatározott termékek jelölésére; mivel annak 1. pont c) alpontja említi és meghatározza a "cukrozatlan, sűrített félzsíros tejtermék" megjelölést; mivel ezzel a megjelöléssel e rendelkezés szerint kizárólag olyan tejtermék értékesíthető a kiskereskedelemben, amely részben dehidratált, 4–4,5 tömegszázalék zsírtartalmú, és legalább 24 % tejszárazanyag-tartalmú;

mivel a 76/118/EGK irányelv 3. cikkének (2) bekezdése – a vásárlók megértési gondjaira tekintettel – felsorol egyes megjelöléseket, amelyek használatát az érintett tagállamok területükön fenntarthatják;

mivel egyes tagállamokban a kiskereskedelemben forgalmazható cukrozatlan, sűrített félzsíros tejtermék megjelölésével kapcsolatban is hasonló nehézségek merültek fel; mivel emiatt – a fenti megjelöléssel rendelkező termékek kiskereskedelmét illetően – szükséges a 76/118/EGK irányelv 3. cikkének (2) bekezdésében előírt választási lehetőséget kiterjeszteni ezekre a tagállamokra is,

ELFOGADTA EZT AZ IRÁNYELVET:

1. cikk

A 76/118/EGK irányelv 3. cikkének (2) bekezdése a következőkkel egészül ki:

"d) "Geëvaporeerde halfvolle melk" Belgiumban és Hollandiában, és "lait demi-écrémé concentré" és "lait demi-écrémé concentré non sucré" Belgiumban, Franciaországban és Luxemburgban, a kiskereskedelmi forgalmazás esetén a melléklet 1. pontjának c) alpontjában meghatározott terméket jelöli."

2. cikk

Ennek az irányelvnek a tagállamok a címzettjei.

Kelt Luxembourgban, 1978. június 19-én.

a Tanács részéről

az elnök

P. Dalsager

[1] HL C 183., 1977.8.1., 59. o.

[2] HL C 84., 1978.4.8., 3. o.

[3] HL C 24., 1976.1.30., 49. o.

--------------------------------------------------
A Tanács kilencedik irányelve

(1978. június 26.)

a tagállamok forgalmi adóra vonatkozó jogszabályainak összehangolásáról

(78/583/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 99. és 100. cikkére,

tekintettel a Bizottság javaslatára,

tekintettel az Európai Parlament véleményére [1]

tekintettel a Gazdasági és Szociális Bizottság véleményére [2],

mivel a tagállamok forgalmi adóra vonatkozó jogszabályainak összehangolásáról – közös hozzáadottértékadó-rendszer: egységes adóalap-megállapítás – szóló, 1977. május 17-i 77/388/EGK hatodik tanácsi irányelv [3] 1. cikke 1978. január 1-jét állapítja meg olyan végső határidőként, ameddig rendelkezéseit a tagállamokban végre kell hajtani;

mivel a 77/388/EGK irányelv közös rendelkezéseket állapít meg a hozzáadottérték-adót érintő minden területre; mivel sok esetben a tagállamokra hárul azon feltételek meghatározása, amelyek alapján e rendelkezéseket alkalmazni kell; mivel a 77/388/EGK irányelv alkalmazási köre olyan széles, hogy magában foglalja a nemzeti rendelkezések igen nagy számát, több tagállam nem tudta időben végrehajtani a szükséges módosításokat, hogy megfeleljen a 77/388/EGK irányelvnek; mivel e tagállamok így nem tudták végrehajtani azon jogalkotási eljárásokat, amelyek ahhoz szükségesek, hogy a hozzáadottérték-adóra vonatkozó jogszabályaikat a megállapított határidőn belül módosítsák;

mivel a 77/388/EGK irányelv hatályba lépése tekintetében az érintett tagállamok egy kiegészítő határidőt kértek; mivel erre elegendő egy legfeljebb 12 hónapos időtartam,

ELFOGADTA EZT AZ IRÁNYELVET:

1. cikk

A 77/388/EGK irányelv 1. cikkétől eltérve Dánia, Németország, Franciaország, Írország, Olaszország, Luxemburg és Hollandia felhatalmazást kap arra, hogy az említett irányelvet legkésőbb 1979. január 1-jéig hajtsa végre.

2. cikk

Ezen irányelvnek Dánia, Németország, Franciaország, Írország, Olaszország, Luxemburg és Hollandia a címzettje.

Kelt Luxembourgban, 1978. június 26-án.

a Tanács részéről

az elnök

K. B. Andersen

[1] HL C 163., 1978.7.10., 68. o.

[2] 1978. június 20–21-i vélemény (a Hivatalos Lapban még nem tették közzé).

[3] HL L 145., 1977.6.13., 1. o.

--------------------------------------------------